ลุคใหม่
หลังจากผู้ถือหุ้นธนาคารไทยพาณิชย์อนุมัติแต่งตั้ง อาทิตย์ นันทวิทยา เป็น ประธานเจ้าหน้าที่บริหาร และ ญนน์ โภคทรัพย์ เป็นกรรมการผู้จัดการใหญ่ ธนาคารกรุงไทย เวลาก็ผ่านเนิ่นนานมาเดือนกว่าๆ
22 พ.ค. 2558

หลังจากผู้ถือหุ้นธนาคารไทยพาณิชย์อนุมัติแต่งตั้ง อาทิตย์ นันทวิทยา เป็น ประธานเจ้าหน้าที่บริหาร และ ญนน์ โภคทรัพย์ เป็นกรรมการผู้จัดการใหญ่ ธนาคารกรุงไทย เวลาก็ผ่านเนิ่นนานมาเดือนกว่าๆ
ผู้บริหารดูโอที่มีไลฟ์สไตล์ต่างกันราวพระอาทิตย์กับพระจันทร์ ญนน์จะเข้านอนสองทุ่ม ตื่นตีสามมาออกกำลังกายและมาทำงาน ไม่ดื่มแอลกอฮอล์ ดูแลสุขภาพมากๆ
ด้าน อาทิตย์ นอนดึก ตื่นเช้า ดื่มเก่ง เพราะต้องไปเลี้ยงรับรองลูกค้ารายใหญ่อยู่เป็นประจำ ร้องเพลงเฮ้วได้อย่างไม่เคอะเขิน แต่ก็รักษาสุขภาพไม่แพ้กัน
แต่เดือนกว่าๆ ในตำแหน่งใหม่ ทำให้คู่ดูโอที่ยังหนุ่มแน่นดูสูงวัยขึ้นในพริบตา เพราะภารกิจรัดตัวที่จะต้องทำมีมากมายก่ายกอง ใครที่นานๆ เจอ อาทิตย์และญนน์ ก็บอกอย่างนั้น
ตรงข้ามกับ คุณเคซี กรรณิกา ชลิตอาภรณ์ ที่ดูลั้ลลา ผิดกับตอนเป็นเอ็มดีแบงก์แบบหน้ามือเป็นหลังมือ
อันนี้อาจเป็นลุคใหม่ของคู่ดูโอที่ทำให้ดูน่าเกรงขามสำหรับลูกค้า ฮ่า ฮ่า ฮ่า